**LĒMUMS**

Liepājā

|  |  |
| --- | --- |
| 2022.gada 10.novembrī |  Nr.389/15(prot. Nr.15, 3.§) |

Par Liepājas valstspilsētas pašvaldības

Eiropas kultūras galvaspilsētas projekta

īstenošanu

Ņemot vērā Eiropas Komisijas žūrijas ziņojumu par atlases rezultātiem (reģistrēts Kultūras ministrijā 13.06.2022., Nr. 2.4-1/2838), kultūras ministra 2022.gada 21.jūnija rīkojumā Nr.2.5-1-85 “Par Eiropas kultūras galvaspilsētas nosaukuma 2027.gadam piešķiršanu” noteiktajam, kurā par Eiropas kultūras galvaspilsētu 2027.gadam Latvijas atlasē ir izraudzīta Liepāja, kā arī Liepājas pilsētas ilgtspējīgas attīstības stratēģijā līdz 2030.gadam noteiktos rīcības virzienus RV 4.5 - “Popularizēt Liepājas un DKN tēlu biznesam, dzīvošanai, atpūtai un tūrismam” (aktivitātes D\_4.5.2., JPr\_75) un RV 6.3 - “Veidot pieejamus, uz iesaisti vērstus kultūras un tūrisma pakalpojumus radošai, ilgtspējīgai sabiedrībai (Liepājā un Dienvidkurzemē) un mērķtiecīgi stiprināt vidi jaunu talantu, radošu personību izaugsmei un starptautiskai konkurētspējai” (aktivitātes JPr\_170, D\_6.3.24, JPr\_171, JPr-176, D\_6.4.23.), pamatojoties uz likuma “Par pašvaldībām” 21.panta pirmo daļu, izskatot Liepājas valstspilsētas pašvaldības domes pastāvīgās Pilsētas attīstības komitejas 2022.gada 3.novembra lēmumu (sēdes protokols Nr.11) un pastāvīgās Izglītības, kultūras un sporta komitejas 2022.gada 3.novembra lēmumu (sēdes protokols Nr.11), Liepājas valstspilsētas pašvaldības dome **nolemj:**

1. Īstenot pasākumu programmu 2023.-2028.gadam, kas tika iesniegta un izvērtēta konkursā par Eiropas kultūras galvaspilsētas titulu 2027.gadam.

2. Noslēgt nodomu protokolu (pielikumā) ar pieteikuma programmas partneriem - Dienvidkurzemes novada un Kuldīgas novada pašvaldībām - par kopīgu sadarbību programmas īstenošanai.

3. Pilnvarot Liepājas valstspilsētas pašvaldības domes priekšsēdētāju parakstīt lēmuma 2.punktā minēto nodomu protokolu, paredzot tiesības nodomu protokolā veikt nebūtiskus labojumus un precizējumus.

4. Uzdot Liepājas pilsētas pašvaldības iestādei “Kultūras pārvalde” līdz 2022.gada 31.decembrim veikt visas nepieciešamās darbības organizatoriskas struktūras izveidei, kas no 2023.gada sāk īstenot programmu.

5. Liepājas valstspilsētas pašvaldības domes priekšsēdētājam kontrolēt lēmuma 4.punkta izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Domes priekšsēdētājam, Domes priekšsēdētāja vietniekam, Domes priekšsēdētāja birojam, Finanšu komitejas priekšsēdētāja vietniekam, Attīstības komitejas priekšsēdētājam, Attīstības komitejas priekšsēdētāja vietniekam, Izglītības, kultūras un sporta komitejas priekšsēdētājam, Izglītības, kultūras un sporta komitejas priekšsēdētāja vietniekam, Izpilddirektora birojam, pašvaldības izpilddirektoram un izpilddirektora vietniekiem, Liepājas pilsētas pašvaldības administrācijas struktūrvienībām, pašvaldības budžeta iestādēm, pašvaldības aģentūrām un kapitālsabiedrībām, Liepājas speciālās ekonomiskās zonas pārvaldei |